Τόμας Βιλλεμπόιρτς Μπόσχερτ

Ο **Τόμας Βιλλεμπόιρτς Μπόσχερτ** (φλαμανδικά: **Thomas Willeboirts Bosschaert** (1613 &ndash; 23 Ιανουαρίου 1654) ήταν Φλαμανδός, γεννημένος στην Ολλανδία ζωγράφος της τεχνοτροπίας μπαρόκ.

## Βιογραφία
Ο Βιλεμπόιρτς Μπόσχερτ γεννήθηκε στο Μπέρχεν οπ Ζόομ (σήμερα ανήκει στην Ολλανδία), όπου η καθολική οικογένειά του είχε μετοικήσει κατά τα τέλη του 16ου αιώνα. Ο ίδιος μετοίκησε στην Αμβέρσα το 1618 και εισήλθε στο εργαστήριο του Χέραρντ Σέγκερς για μια οκταετία. Το 1636 ή το 1637 έγινε πολίτης της Αμβέρσας και εισήλθε στη Συντεχνία του Αγίου Λουκά της πόλης. Απεβίωσε στην Αμβέρσα.

## Έργο
Το ύφος του είναι ισχυρά επηρεασμένο από τον Άντονι βαν Ντάικ, τόσο στους ιστορικούς πίνακες όσο και στα πορτρέτα, κάτι που οδήγησε ορισμένους ιστορικούς τέχνης να προτείνουν ότι ο Βιλλεμπόιρτς είχε σπουδάσει στο εργαστήριό του. Ο Μπόσχερτ διέθετε δικό του εργαστήριο, το οποίο είχε τουλάχιστον εννέα γνωστούς μαθητευόμενους, ενώ συνεργάστηκε με άλλους καλλιτέχνες της εποχής, όπως οι Ντάνιελ Σέγκερς, Πάουλ ντε Φος, Γιαν Φάιτ (Jan Fyt), Γιαν φαν ντεν Χούκε, Φρανς Σνάιντερς και Άντριεν φαν Ούτρεχτ, καθώς και με τον Πέτερ Πάουλ Ρούμπενς στη σειρά έργων για τη διακόσμηση του *Torre de la Parada* κατ' εντολή του Φιλίππου Δ΄ της Ισπανίας (1636–1638).

Μεταξύ 1641 και 1647 εργάστηκε επίσης για τον Ολλανδό ηγεμόνα Φρέντερικ Χέντρικ πρίγκιπα της Οράγγης. Η χήρα του Χέντρικ, Αμαλία φον Ζολμς, παράγγειλε επίσης ένα έργο στο Βιλλεμπόιρτς για τη διακόσμηση της αίθουσας  *Oranjezaal* (αίθουσας της Οράγγης) στο "Huis ten Bosch" (βασιλικό ανάκτορο στη Χάγη), ένα πρόγραμμα διακοσμήσεων στο οποίο είχαν εμπλοκή Ολλανδοί και Φλαμανδοί καλλιτέχνες. Το 1653 έγινε ένας "διαγωνισμός" στην Αμβέρσα, μεταξύ Βιλλεμπόιρτς και Κορνέλις Σχουτ για την εικόνα Αγίας Τράπεζας με θέμα το *μαρτύριο του Αγίου Γεωργίου*, με αμοιβή τα χρήματα που είχαν παραχωρηθεί για τον σκοπό αυτόν από τον Άντονι βαν Ντάικ. Τον "διαγωνισμό" κέρδισε ο Σχουτ.

Ο Βιλλεμπόιρτς φιλοτέχνησε τα κεντρικά "γκριζάιγ" (μονοχρωμίες) σε δύο από τους πίνακες με γιρλάντες του Ντάνιελ Σέγκερς. Για τον έναν από αυτούς ο Σέγκερς έλαβε ένα "maulstick" (υποστηρικτικό χεριού όταν ο καλλιτέχνης κρατά το πινέλο του ζωγραφίζοντας) από καθαρό χρυσό και ο Βιλλεμπόιρτς έλαβε εκατό γκίλντερς (χρυσά νομίσματα).

## Φωτοθήκη


Image:Daniel Seghers Garland with Virgin 1645 paid with gold maulstick 1646.JPG| Τόμας Μπόσχερτ και Ντάνιελ Σέγκερς *Γιρλάντα με την Παρθένο*, 1645, για την οποία αμείφθηκε με το ολόχρυσο *maulstick*.
File:De verheerlijking van Maria, SK-A-598.jpg|Η εξύμνηση της Θεοτόκου, Ρέικσμουζεουμ
Augustins - Le Martyre de Saint Jacques - Thomas Bosschaert 2004 1 67.jpg|Το μαρτύριο του Αγίου Ιακώβου
File:Triumphant Cupid among Emblems of Art and War (Thomas Willeboirts Bosschaert & Paul de Vos) - Nationalmuseum - 17413.tif|Ο θριαμβευτής Έρως μεταξύ συμβολισμών Πολέμου και Τέχνης
File:Willeboirts-san antonio.jpg|Ο Άγιος Αντώνιος


## Δείτε επίσης
* Κατάλογος Φλαμανδών ζωγράφων

## Παραπομπές


## Πηγές

* Frans Baudouin, "Van Dyck's Last Religious Commission: An Altarpiece for Antwerp Cathedral," in *Journal of the Warburg and Courtauld Institutes*, Vol. 57. (1994), pp.&nbsp;175–190.
* Axel Heinrich, *Thomas Willeboirts Bosschaert (1613/14-1654). Ein flämischer Nachfolger Van Dycks*. Turnhout: Brepols Publishers, 2003. ISBN 2-503-51143-0
* Rose, Hugh James (1857). A New General Biographical Dictionary, London: B. Fellowes et al.
* Hans Vlieghe. "Thoughts on Van Dyck's Early Fame and Influence in Flanders," in: *Van Dyck 350. Studies in the History of Art, Center for Advanced Study in the Visual Arts*, vol. 46, edited by Susan J. Barnes and Arthur K. Wheelock, Jr. National Gallery of Art, Washington, 1994, pp.&nbsp;198–220.

Κατηγορία:Φλαμανδοί ζωγράφοι